หนูนา แจงสัมพันธ์ จูเนียร์ แค่เพื่อนสนิท แย้มมีหนุ่มคุยแต่อุบตอบเป็นใคร
หนูนา หนึ่งธิดา ตื่นเต้นร้องเพลงหมอลำครั้งแรกในชีวิตในละครราชินีหมอลำ ยอมรับร้องยาก ไม่หวั่นโดนเปรียบเทียบกับละครอีสานหลายๆ เรื่อง ส่วนเรื่องเพลงก็ทำเต็มที่ที่สุดอยู่แล้ว ดีใจร่วมงานกับกวาง กมลชนก ชมเป็นคนเก่งมาก ไม่ซีเรียสคนจะชื่นชอบกวางมากกว่า เรื่องความรักก็มีคนคุยบ้างเพราะโตแล้ว ส่วนจูเนียร์ เดอะสตาร์ เป็นเพื่อนกันปกติ แจงไม่ค่อยพูดเรื่องความรักเพราะอยากโฟกัสเรื่องงานมากกว่า อยากเว้นพื้นที่เล็กๆ ให้ตัวเอง และเรื่องนี้เป็นเรื่องของคนสองคน เผยพ่อแม่หวงมาก ปัดกลัวเสียลุค,มาร่วมงานแถลงข่าวเปิดตัวโครงการ พรจากฟ้า ฟังด้วยหู ดูด้วยใจ ณ โรงภาพยนตร์ที่ 8 เอส เอฟ เวิลด์ ซีเนม่า ศูนย์การค้าเซ็นทรัลเวิลด์ ได้เจอนางเอกหน้าใส หนูนา หนึ่งธิดา โสภณ เลยถามถึงผลงานละคร ราชินีหมอลำ ทางช่องวัน ที่ใกล้จะได้ชมกันเร็วๆ นี้ ซึ่งในเรื่องนี้เจ้าตัวประกบคู่กับนักแสดงรุ่นใหญ่ฝีมือคุณภาพ กวาง กมลชนก เขมะโยธิน ทำให้หลายคนมองว่างานนี้หนูนาอาจถูกนักแสดงรุ่นใหญ่กลบรัศมีเวลาละครออนแอร์ พร้อมทั้งอัพเดตถึงเรื่องราวหัวใจ รวมถึงความสัมพันธ์กับนักร้องนักแสดงหนุ่มบ้านเดอะสตาร์ จูเนียร์ กรวิชญ์ สูงกิจบูลย์ ด้วย,ถามถึงงานละคร ราชินีหมอลำ เห็นทีเซอร์ออกมาแล้ว? ตื่นเต้นมาก ก็อยากจะรู้ว่าจะออกมาเป็นยังไงนะคะ เพราะเราก็ตั้งหน้าตั้งตารอเหมือนกัน เพิ่งได้เห็นทีเซอร์ออกมาพร้อมๆ กันค่ะ แฟนๆ ก็อยากดู อยากรู้ว่าจะออกมาเป็นยังไงค่ะ เรียกว่าทุ่มเทมาก? ทุ่มเทค่ะ ไม่ใช่แค่หนูนะคะ หลายๆ คนก็ทุ่มเท ทั้งพี่กวาง พี่ฝน ทุกคนค่ะ เรื่องนี้พี่กวางก็เด่นเหมือนกัน กลัวเขากลบเราไหม? คนละแบบกันค่ะ คือเราต้องช่วยกันเพราะว่าเขาเป็นแม่และเราเป็นลูกค่ะ บทนี้ท้าทายแค่ไหน? ท้าทายมากเหมือนกันเพราะว่าเหมือนเป็นการร้องเพลงหมอลำครั้งแรกในชีวิตเลย ไม่เคยร้องเพลงหมอลำมาก่อนด้วย ยากมากค่ะ เป็นประสบการณ์การร้องเพลงแบบใหม่ด้วย? ใช่ค่ะ เราก็เกร็งเหมือนกันเนอะ แต่จริงๆ แล้วเราไม่ใช่คนท้องถิ่น เพราะฉะนั้นเราก็ทำให้เต็มที่ที่สุดเท่าที่เราจะทำได้ค่ะ มันยากตรงเอื้อน ยากตรงภาษา เวลาจะพูดมันจะไม่เหมือนคำกลางค่ะ มันจะมีคำยากๆ เราก็ต้องพูดให้เหมือนค่ะ,ช่วงนี้มีละครแนวอีสานเยอะ กลัวโดนเปรียบเทียบไหม? ไม่ค่ะ เพราะในเรื่องหนูแทบไม่ได้พูดภาษาอีสานเลยค่ะ เพราะในเรื่องอยู่กับพ่อซึ่งพ่อเป็นคนเหนือ แต่แม่เป็นคนอีสาน เราพูดกับแม่ แต่แม่หายตัวไป แล้วเราจะพูดกลางกับพ่อค่ะ ทำใจไหมว่าคนจะวิจารณ์เรื่องการร้องเพลงหมอลำ? โอ๊ย อยู่แล้วค่ะ แต่ว่าเราตั้งใจทำเต็มที่ที่สุดเท่าที่ทำได้อยู่แล้วค่ะ เราก็พยายามเนอะ เวลามันกระชั้นชิดเราก็พยายามทำออกมาให้ดีที่สุดเท่าที่ทำได้ค่ะ ร่วมงานกับพี่กวางเป็นไงบ้าง? พี่กวางดีมากเลยค่ะ เราร่วมงานกัน 2 ครั้งแล้ว คือละคร ราชินีหมอลำ และละครเทิดพระเกียรติ ฉันเกิดในรัชกาลที่ 9 เดอะซีรีส์ ของทางช่องวัน ที่ได้เล่นเป็นแม่ลูกกันค่ะ พี่กวางเป็นคนเก่งและมีความรู้สึกในตัวละครข้างในเยอะมาก เก่งมากค่ะ กลัวเขาจะกลบเราตอนละครออนแอร์ แล้วคนก็เอามาเปรียบเทียบกันไหม คนอาจจะชอบพี่กวางมากกว่า? อ๋อ อยู่แล้วค่ะ เพราะว่ามันเป็นเรื่องราชินีหมอลำไงคะ ซึ่งชื่อเรื่องเป็นเรื่องเขา คือแม่เราเป็นราชินีหมอลำแต่เราไม่รู้ มาตามหาแม่ในกรุงเทพฯ มากกว่าค่ะ,ถามถึงเรื่องหัวใจเป็นไงบ้าง? เรื่อยๆ ค่ะ ปกติทั่วไปค่ะ มีคนคุยไหม? ก็มีเพื่อนๆ ทั่วไปเป็นปกติค่ะ ยังไม่มีพิเศษอะไร ตอบอย่างนี้ตลอดเลย? บางทีเราก็ต้องมีความลับเอาไว้ให้ดูน่าค้นหาบ้างไง เขาบอกว่า Secrets makes a woman woman นะคะ (หัวเราะ) กับจูเนียร์ยังได้คุยกันไหม? คุยกันค่ะ เป็นเพื่อนกันปกติทั่วไปเพราะว่าเราสนิทกันมากตั้งแต่เล่นละครเรื่อง ยีนเด่น ซึ่งเราสนิทกับทุกคนในเรื่องนี้มาก เพื่อนเราก็มีน้อยมาก แล้วจูเนียร์เป็นหนึ่งในเพื่อนสนิทเลยค่ะ แฟนๆ ก็ยังลุ้นให้คบกัน? จริงเหรอ (หัวเราะ) ก็เป็นเพื่อนกันปกติทั่วไปค่ะ ที่ผ่านมาไม่ค่อยเปิดตัวเรื่องหัวใจเพราะพ่อแม่ไม่โอเคกับเรื่องนี้รึเปล่า? จริงๆ หนูคิดว่าบางทีเราเป็นนักแสดง ทุกคนจะรู้เรื่องส่วนตัวของเราเยอะค่ะ แต่อย่างที่หนูตอบหลายๆ ครั้งเนี่ย หนูจะโฟกัสที่เรื่องงาน ส่วนใหญ่หนูจะให้ทุกคนรู้แค่เรื่องผลงานเพราะอยากให้ทุกคนโฟกัสเรื่องนี้มากกว่า ถ้ามีเรื่องอื่นเข้ามา พี่ๆ ก็จะสนใจเรื่องส่วนตัวของเรามากกว่า เพราะฉะนั้นบางทีเราอยากที่จะเว้นพื้นที่เล็กๆ ให้เรารู้สึกว่าเรายังเป็นคนปกติธรรมดาอยู่นะคะ,พ่อแม่ไม่ได้ห้ามใช่ไหม? ไม่ได้ห้ามแต่หวงมาก (ลากเสียง) คุณพ่อคุณแม่หวงมากค่ะ จูเนียร์ก็บอกว่ามีคนคุยแล้ว? จริงเหรอ เราก็บอกว่าเราก็มีคนคุยเหมือนกันค่ะ จะไม่มีก็ไม่ได้เพราะว่าอายุปานนี้แล้ว (หัวเราะ) ก็มีคนคุยเป็นธรรมดา แต่อย่างที่บอกว่าเราไม่ได้อยากโกหก ไม่ได้อยากจะปิด แต่ว่าอยากเก็บเป็นเรื่องของเรามากกว่า การที่เราจะมีคนที่เรารู้สึกสักคนหนึ่ง มันเป็นเรื่องของคนสองคนค่ะ คุณพ่อคุณแม่หวงขนาดไหน? หวงมากค่ะ เขาคอยสแกนตลอดค่ะ ไม่เกี่ยวกับว่าทำให้เราเสียลุคใช่ไหม? ไม่ได้เกี่ยวหรอกค่ะ เพราะว่าทุกคนมันมีเรื่องนี้ในชีวิตอยู่แล้ว เพียงแต่ว่าเราไม่ได้อยากพูดเรื่องนี้เยอะเพราะอย่างที่บอกไปว่าหนูพยายามไม่ค่อยคุยเรื่องนี้ หนูไม่ได้ปิดว่าพี่ห้ามรู้เรื่องส่วนตัวว่าคุยกับใคร คบกับใคร เพียงแต่ว่าหนูอยากให้อย่างน้อยเวลาเราอยู่ข้างนอกเรายังเป็นคนธรรมดาปกติทั่วไป เวลาทำงานก็ค่อยเป็นนักแสดงมากกว่าค่ะ.
หนูนา หนึ่งธิดา เผยความรักมีคนคุยบ้างเพราะโตแล้ว ส่วนจูเนียร์ เดอะสตาร์ เป็นเพื่อนกันปกติ แจงไม่ค่อยพูดเรื่องความรักเพราะอยากโฟกัสเรื่องงาน อยากเว้นพื้นที่เล็กๆ ให้ตัวเอง และเป็นเรื่องของคนสองคน เผยพ่อแม่หวงปัดกลัวเสียลุค
หนูนา หนึ่งธิดา โสภณ,จูเนียร์ เดอะสตาร์,หนูนา จูเนียร์,จูเนียร์ กรวิชญ์ สูงกิจบูลย์,หนูนา ความรัก แฟน